### Resume

Dancake A/S i Give ønsker at opføre et højlager på 21 meter på [adresse] i Give.

Der er foretaget visualiseringer af højlageret, der skal danne baggrund for en igangsætning af en lokalplan.

### Sagsfremstilling

Virksomheden Dancake A/S i Give har i flere år været udfordret af for lidt plads på deres lagre.

På deres fabrik i [adresse] er de netop i gang med at bygge til med et lager. Det er et fuldautomatisk højlager, der vil kunne sikre både tilstrækkelig fremtidig lagerkapacitet, men også sikre, at de teknologisk følger med udviklingen.

De ønsker at undersøge muligheder for en lignende løsning på [adresse] i Give.

![](data:image/png;base64...)

Figur 1: Virksomhedens placering i erhvervsområdet i Give. Den gule streg viser placeringen af højlageret. Troldeparken ses mod sydvest og rundkørslen mod nordøst.

For Hjortsvangen 15 i Give gælder lokalplan nr. 035001. Lokalplanen fastsætter en maksimal bygningshøjde på 8,5 meter. Der kan dispenseres til en bygning eller dele af en bygning opføres i en større højde, såfremt særlige hensyn til virksomhedens indretning eller drift nødvendiggøre dette.

Bebyggelsen i området er meget lav for et erhvervsområde. Virksomheden har fået udarbejdet visualiseringer af højlageret fra [adresse] og rundkørslen ved [adresse] og Diagonalvejen.

![](data:image/png;base64...)

Figur 2: Højlageret set fra [adresse]

![](data:image/png;base64...)

Figur 3: Højlageret set fra rundkørslen

Det vurderes, at et højlager på 21 meter er så væsentlig en ændring, at det kræver udarbejdelse af en ny lokalplan.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ingen bemærkninger.

### Historik

Teknik- og Miljødirektøren indstiller, 13. december 2022, pkt. 287:
at visualiseringerne drøftes i forhold til en igangsætning af lokalplanen.

Beslutning fra Teknisk Udvalg, 13. december 2022, pkt. 287:
Udsat.

### Teknik- og Miljødirektøren indstiller,

|  |  |
| --- | --- |
| at | visualiseringerne drøftes i forhold til en igangsætning af lokalplanen. |

### Beslutning

Drøftet.

Albert Mortensen var fraværende.